Държавен вестник, бр. 101, 2015 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  101
здраве на юношите и младите хора и предот-
вратяване на сексуално предавани болести;
1.2.18. Разработване на програми за превен-
ция на зависимостите сред децата и юношите;
1.2.19. Развитие на програми за ранна интер-
венция на деца и младежи с експериментална 
употреба/злоупотреба с наркотични вещества 
и лечение на зависимости;
1.2.20. Продължение на дейностите по 
мярка 1.1.16 за деца и юноши от 1 до 19 г.;
1.2.21. Продължение на дейностите по 
мярка 1.1.17.
ПОЛИТИКА 1.3. ЗДРАВЕ ЗА ХОРАТА В РА-
БОТОСПОСОБНА ВЪЗРАСТ (ОТ 20 ДО 65 ГО- 
ДИНИ)
Ключови предизвикателства:
– Високо ниво на преждевременна смъртност;
– Високо ниво на степен на увреждане на хора 
в трудоспособна възраст;
– Недостатъчна ефективност на преван-
тивните и профилактичните дейности на 
службите по здраве и безопасност и здрав-
ната система.
Лицата в работоспособна възраст са катего-
рията граждани, които създават националния 
капитал и осигуряват връзката и грижата за 
поколенията преди тях и след тях. Доказано 
е, че пълноценният семеен живот и високока-
чествената работа с добро ниво на контрол и 
правилен баланс между усилия и възнаграж-
дение е основна предпоставка за физическо и 
психическо здраве на хората в тази възраст. 
Многобройните социални промени в стра-
ната и в световен мащаб засегнаха много хора 
в трудоспособна възраст неравномерно и на 
различни етапи от живота. 
За много млади хора безработицата все 
още е висока и нестабилността в първона-
чалната заетост се превръща в норма, често 
с неблагоприятни ефекти върху създаването 
на семейства и деца. 
В най-активната трудова възраст жените 
и мъжете често имат двойна отговорност 
да се грижат за децата си и за възрастните 
си близки. Те изпитват в най-голяма степен 
въздействието на факторите, свързани със 
социално-икономическата, трудовата и об-
ществено-политическата среда, в която живеят. 
Това засилва въздействието на социалните 
детерминанти, което в съчетание с поведен-
ческите фактори, свързани с начина и стила 
на живот, повишава риска за тяхното здраве 
и вероятността за преждевременна смърт.
За по-възрастните работници стандартните 
планове на пенсиониране са заменени от не- 
стабилност на заетостта в края на кариерата 
и удължаване на времето за трудова заетост, 
което води до натрупване на значителен 
психосоциален риск и здравен риск в дълго-
срочен план. 
Макар като цяло здравословното състояние 
на младите хора в България да е задоволи-
телно, някои аспекти предизвикват особена 
загриженост. Редица фактори, свързани с 
условията на живот – бедност, безработица, 
несигурност на работното място, жилищни 
проблеми, ранно отпадане от училище, дис-
криминация и др., все по-често се превръщат 
в пречка младежите да търсят или да имат 
пълен достъп до възможности за превенция и 
качествени здравни услуги. Това на свой ред 
може да повлияе върху тяхното физическо и 
репродуктивно здраве и качество на живот. 
При реализиране на политиката се има 
предвид, че здравето и благосъстоянието на 
младите хора следва да е обект на всеобхватен 
и междусекторен подход, който да включва 
всички подходящи области и по-специално 
системата за обществено здравеопазване, 
формалното и неформалното учене, заетостта 
и социалното приобщаване, спорта и култур-
ната дейност.
Това предполага мерки за подобряване ка-
чеството на условията на живот, работа и учене 
на младите хора, които да бъдат подкрепени да 
развият по-голяма отговорност за собственото 
си здраве и да повишат своята самооценка и 
независимост. Необходими са активни мерки за 
повишаването на осведомеността им относно 
положителното въздействие на здравословния 
начин на живот, в т.ч. физическа активност 
и уравновесен хранителен режим, и опасно-
стите за тяхното здраве. Особено внимание 
следва да се отдели на продължението на 
превантивните мерки (виж Политика 1.2) по 
отношение на сексуалната активност, злоупо-
требата с алкохол, използването на наркотици, 
тютюнопушенето, хранителните разстройства, 
затлъстяването, насилието, хазартните игри 
и пристрастяването към информационните и 
комуникационните технологии.
В тази възраст двойките и отделните ин-
дивиди трябва да бъдат подкрепени да имат 
безопасен полов живот, да могат да се въз-
произвеждат и отговорно да решават кога и 
колко често да го правят чрез информация и 
достъп до безопасни, ефективни, материално 
достъпни и приемливи методи за семейно пла-
ниране по техен избор. Част от тази подкрепа 
е осигуряването на максимално улеснен достъп 
до здравни услуги, осигуряващи на жените 
безопасна бременност и раждане. От изклю-
чителна важност е осигуряването на подкрепа 
на семействата и увеличаване на родителския 
капацитет за отговорно родителство.
В периода на трудоспособна възраст здра-
вето и трудовата заетост на лицата са вза-
имносвързани и си влияят. Здравето е сред 
основните фактори, което заедно с компетент-
ността, ценностите, мотивацията и трудовия 
живот на работещия оказват влияние върху 
индивидуалната работоспособност на всеки. 
Трудът, от своя страна, може сериозно да по-
влияе позитивно или негативно на здравето.